Nyeste Skilderie af Kiøbenhavn, 1812-01-25
(Alt. Merk.) Bemærkninger over Constantinopel. (Udaf et Brev fra en reisende Svensk i Aarene 1799 og 1803.) Silke=Tøier af hvert Slags ere her at faae til de billigste Priser; ogsaa ere disse det eneste Slags Varer, som det ottomanske Rige i nogen betydelig Mængde leverer. Jsær udmærker den 24 Mile herfra liggende Stad, Brussa sig heri. Sædvanlig koster Alen 12 til 24 s. Svensk. - Klæde fabriceres aldeles ikke i Landet, men kommer fra Tydskland, Jtalien og Engelland, og er meget dyrt. - Fiint Sukker koster 24 s. Pundet og ligesaa meget koster Caffe. Den sidste forskrives blot fra Mocca, fordi Tyrkerne ikke drikke nogen anden. - De Fattige lade sig nøie med Rugbrød, de andre spise fiint Hvedebrød. Ellers er Riis Tyrkernes sædvanlige Føde, som de afkoge ligefrem i Vand, men kun ikke saa stærkt, som vi almindeligen pleie. - Øl finder man aldeles ikke, det maatte da være, at en Flaske Porter hændelsesviis kom her. Derimod gives her meget godt Brændeviin til 16 s. Potten, og mangehaande fortræffelig Viin, især Desertviin, som fra Øerne i Archipelagus føres hid, og sælges for Spotkjøb, men Brændevinet drikkes blot af gemene Folk, og den indenlandske Viin maa vige forden udenlandske, forbi den, skjønt næsten bedre, dog er dyr og vanskelig at faae. Jstedet for en Kakkelovn betjener man sig her om Vinteren af en Leerpotte med Jldgiøder, der staaer under et Bord, som 2 til 3 Sengetæpper ere hængte over, i et Hjørne af Divanen, og omkring hvilken de Ankommende sætte sig, holde deres Fødder mod Jlden, og krybe lige indtil Halsen under dette Tæppe. Denne Maade at varme sig paa, der er saa yndet her, især af Fruentimmer, som med en ordentlig Vellyst ligge derunder hele Dagen, uden at bestille det mindste, kan let blive farlig for Udlændingen, der ikke er vant dertil, da Ryggen ved denne Leilighed bliver ubedækket og Føddernes stærke Opvarmelse maa have en skadelig Jndflydelse paa Blodets Omløb. Andre betjene sig af et aabent Kar med Kul, som de sætte i Værelset, for at formilde Kulden; men det er næsten endnu vanskeligere og farligere. Caminer gives kun hist og her i de Stores Palladser, men ellers ingensteds. - Fra det herværende Bogtrykkerie, det eneste, der findes i Landet, udkom nyligen et tyrkisk Lexicon, som rigtig nok kun er meget lidet og ufuldstændigt, men dog koster 40 Piastre. Ogsaa en fransk Oversættelse af det tyrkiske Reglement for Soldater blev her udgivet; Bogen er forsynet med Kobbere og skal være forfattet af en Tyrk. J samme Huus, hvor Bogtrykkeriet er, findes ogsaa Academiet, hvor det holdes Forelæsninger over Astronomien, Fortificationen, Artilleriet, Navigationen, Geometrien og Geographien. Jeg saae der Gjenparter af forskjellige Kort især over de 4 Verdensdele, der vare tegnede saa fortræffelig med Pennen, at ingen en ropæisk Jngenieur kunde tegne dem bedre. Ligesaa fortræffelige vare de til denne Videnskab henhørende Jnstrumenter. - De tyrkiske Begravelsespladse ligge deels indenfor Staden, deels udenfor samme, og man behøver blot at see dem, for at faae et Begreb om Hovedstadens uhyre Befolkning og de Ødelæggelser, som Pesten anretter her. Alle Finlands Kirkegaarde tilsammentagne optage ikke et saadant Fladerum, som de ved Constantinopel allene. De ere iøvrigt meget skjønne og danne den eneste skyggefulde Promenade i hele Egnen; thi ved hver Grav staaer i det mindste en Cypresse, der forøger Stedets Skummelhed, og er betegnet ved en flad liggende Steen, ved Hovedet af hvilken der ligger en anden, forsynet med en Turban og en Jndskrift.